Document ID: 32004R0920

Uredba Komisije (ES) št. 920/2004
z dne 29. aprila 2004
o spremembi Uredbe (EGS) 2550/2001 o določitvi podrobnih pravil za uporabo Uredbe Sveta (ES) št. 2529/2001 o skupni ureditvi trga za ovčje in kozje meso v zvezi s shemami premij in o spremembi Uredbe (ES) št. 2419/2001 zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti člena 2(3) Pogodbe,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti člena 57(2) Akta,
ob upoštevanju naslednjega:
(1) Številne tehnične prilagoditve Uredbe Komisije (ES) št. 2550/2001 [1] so potrebne zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji (v nadaljnjem besedilu "nove države članice").
(2) Člen 2(2) Uredbe (ES) št. 2550/2001 določa, da mora vsaka država članica določiti rok za oddajo zahtevkov za premije za ovce in koze. Glede na to, da bodo nove države članice pristopile k Evropski uniji 1. maja 2004, jim mora biti dovoljeno, da določijo posebni časovni rok za oddajo zahtevkov za premije v letu 2004, prav tako je treba prilagoditi pravila o uradnih obvestilih.
(3) Prilogo I k Uredbi (ES) št. 2550/2001 je treba prilagoditi, tako da se upoštevajo kozje črede na Cipru, v Sloveniji in na Slovaškem -
SPREJELA NASLEDNJO UREDBO:
Člen 1
Uredba (ES) št. 2550/2001 se spremeni:
(a) Členu 2(2) se doda naslednji odstavek:
"Za leto 2004 lahko Malta in Slovenija določita rok, ki se začne ne prej kot na dan začetka veljavnosti Pogodbe o pristopu iz leta 2003 in ki se zaključi najkasneje 31 dni pozneje."
(b) Členu 18 se doda naslednji drugi odstavek:
"V primeru Malte in Slovenije se podatki iz prvega odstavka zagotovijo pred 30. avgustom 2004."
(c) Priloga I se nadomesti z besedilom iz te Priloge.
Člen 2
Ta uredba začne veljati z dnem začetka veljavnosti Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. aprila 2004

Labels: 17
19
6
18
15